《送陈颂南罢官归闽》
清代·沈维鐈

太丘一疏重朝端，天语亲褒真谏官。恋阙未宜投劾早，筹时弥觉直言难。

归装千卷添行色，胜地重阳结古欢。我亦鸳湖垂钓客，南天极望暮云寒。

作者简介：（1779—1849）浙江嘉兴人，字子彝，一字鼎甫，号小湖。嘉庆七年进士。授编修，历司业、洗马，与修《全唐文》、《一统志》，纂辑《秘殿珠林》、《石渠宝笈》。道光时，官至工部左侍郎。